Spesialis Carina Gous nou by Kleine Zalze | Netwerk24
Deur Versnit-Redaksie 05 Februarie 2020 00:00
'n Veteraan en kundige in die wynbedryf het hierdie maand by Kleine Zalze in Stellenbosch aangesluit om die bemarking en verkope te hanteer.
Carina Gous het by die plaas aangesluit as uitvoerende bestuurder van bemarking en verkope, 'n veld waarin sy 'n spesialis is.
Sy was voorheen verbonde aan Distell, waar sy 'n groot rol gespeel het in die groei van die maatskappy, asook aan Wines of South Africa (Wosa), en meer onlangs was sy wynstrategieraadgewer vir verskeie wynbesighede in die bedryf.
"Carina word oral in Suid-Afrika gerespekteer, sowel as internasionaal, en sal goed ontvang word deur ons kliënte en markte," sê Kobus Basson, eienaar en besturende direkteur van Kleine Zalze.
Gous sê: "Dit is 'n voorreg om aan te sluit by die ervaring en talentvolle span by Kleine Zalze.
"Ek sien uit daarna om te werk saam met 'n goed gevestigde en gerespekteerde handelsmerk, en om my bemarkingskennis en internasionale ervaring toe te pas om meer geleenthede vir besigheid in Suid-Afrika en op die internasionale verhoog te skep."